Şukran Aydogane ke zîndanê Tarsusî de serrêk menda, derheqê îxlalkerdişê heqanê hepsîyan de qisey kerde.
Aydogane dîyar kerd ke hepsîyî binê hêrişê psîkolîjîkî de yê û wina domna: ‘‘Malzemeyê pakkerdişî nêdîyeno û her ca zaf xirabin o. Hepsîyî mîkrobî ra nêeşkenî nefes bîgerî. Malzemeyo ke danî zî bêsenînîye yo û o ke tayî mendo wextê şuxulnayîşê ci debo, ey danî. No semed ra boya nê malzemeyê pakkerdişî ra hepsîyî nêeşkenî nefes bigîrî û nêweş kewnî.
Aygodane vist vîrî ke zindanê Tarsusî tim bi xeberanê îşkenceyî rojdemî de yo û va: ‘‘ Xeberê ke derheqê nê zindanî de vejîyene, esasî de nînan ra dilab-hîrlab zafêr qewimîyayîşê giranî benî. Bi hêrîşo psîkolîjîk wazenê ke xoverdayîşê hepsîyan bişiknî. Wexto ke ma şîyêne mehkema rayîr de ma têşan verdayêne. Kogûşan de zî  ge-ge awa ma çamûrin ameyêne. ‘‘
Şukran Aydogane qiseykerdişê  xo wina qedîna: ‘‘Bi sebebo ke hepsîyî cîgêrayîşo rût redkerdêne, cezaya hucreyan diyayêne ci. Mayeka 70 serrî no semed ra erzîyayî hucre.  Tahlîyeya xeylî embazanê ma bi keyfî ameyî dergkerdêne. Tepişteyê nêweşî derman nêbenî û nêweşîya  înan îhmalî ra hîna xidar bena. Çîyekê wextê derbeya 12ê Êlule de bîyî, ewro zîndanan de reyna yene kerdene.‘‘
